Առաջարկ է հնչել, որ ապահովագրական փաթեթ լինի կենսաթոշակային համակարգի մասնակցի ընտանիքի անդամների համար, որպեսզի կուտակված գումարի շրջանակում արտերկրում բուժվելու հնարավորություն լինի այն հիվանդությունների դեպքում, որոնց բուժումը Հայաստանում հնարավոր չէ: Մեկ այլ առաջարկի համաձայն` ցանկալի է, որ գումարները ներդրվեն ճանապարհաշինության, կամուրջների, տեղեկատվական տեխնոլոգիաների և այլ ոլորտներում: Ինչ վերաբերում է հաշիվները ղեկավարող ֆոնդերին, ապա, ըստ խմբի անդամների, ֆոնդերի ղեկավարումը պետք է տրամադրվի հայկական ընկերության, պայմանագրերը հրապարակվեն, ներկայացվի նաև ֆոնդերի գումարների հստակ եկամտաբերությունը: